เรื่องร้องเรียน: ช่วยจัดระเบียบฟุตบาทข้างโรงบาลไห้ดีหน่อยครับพ่อค้าแม้ค้ามาขายของปิดทางเดินหมดเลยครับแล้วช่วยทำความสะอาดไหม่ด้วยครับ
การดำเนินการของเจ้าหน้าที่: จากกรณีเรื่องดังกล่าวสำนักงานเขตดุสิตขอชี้แจงดังนี้ค่ะ พื้นที่ทำการค้าบริเวณถนนสังคโลกเป็นพื้นที่นอกจุดผ่อนผัน มีทางเท้ากว้าง 2.20 เมตร เมื่อจัดระเบียบขนาดแผงค้าแล้ว จะมีที่ว่างให้ประชาชนสัญจรประมาณ 1 เมตร  เดิมมีสภาพไม่เรียบร้อยสนง.เขตดุสิต ได้ร่วมกับ รพ.วชิระ และสน.สามเสน จัดระเบียบและได้บังคับการห้ามจอดรถ จึงมีสภาพเปลี่ยนไปโดย “ให้จัดแผงค้าฝั่งเดียวโดยชิดด้านในติดกำแพงรั้ว” พื้นที่ทำการค้าบริเวณถนนสังคโลกเป็นศูนย์อาหารมีที่ให้นั่งรับประทาน มีเจ้าหน้าที่เทศกิจกวดขัน จัดระเบียบอย่างสม่ำเสมอ ทุกวัน นอกจากนั้นยังมีการดำเนินคดีอย่างต่อเนื่อง ซึ่งสนง.เขตดุสิต จะได้นำข้อเสนอแนะปรับปรุงพื้นที่ให้เป็นระเบียบ และหาทางออกร่วมกันกับทุกภาคส่วนให้เหมาะสมต่อไป เพื่อเป็นการส่งเสริมการมีรายได้ของประชาชน การแก้ไขปัญหาการดำรงชีวิตของประชาชน และเพื่อยังคงเอกลักษณ์ของเมืองหลวงแห่งร้านอาหารริมถนนไว้ค่ะ ทั้งนี้สำนักงานเขตดุสิตได้เชิญคณะกรรมการจัดระเบียบหาบเร่ - แผงลอยระดับเขตประชุมหารือประกอบประเด็นข้อเสนอของกองบัญชาการตำรวจนครบาลและประเด็นข้อเท็จจริงทางกายภาพพื้นที่ทำการค้ารวมถึงสืบหาสาเหตุประเด็นปัญหาที่แท้จริงเพื่อร่วมพิจารณาจัดระเบียบพร้อมจัดทำแผนทบทวนเสนอสำนักเทศกิจพิจารณา มีการประชาสัมพันธ์สร้างความเข้าใจกับผู้ค้าทุกราย ทั้งจัดทำประชาพิจารณ์ ผู้ค้ายินยอมให้ความร่วมมือในแผนการจัดระเบียบเป็นอย่างดี โดยมีการตีเส้นกำหนดขอบเขตการตั้งวางค่ะ
ความเห็นของผู้แจ้ง: อยากจัดระเบียบแบบนี้ทุกทีเลยครับ
พื้นที่: แขวงวชิรพยาบาล เขตดุสิต กรุงเทพมหานคร